Odgovor na tenk iz Beograda: Parkirali traktor na Maksimiru

Crvena zvezda postavila je u ponedjeljak ispred svog stadiona u Beogradu tenk, a samo dan poslije na Maksimiru je netko parkirao traktor. Nije poznato tko ga je tamo ostavio

<p>Dan nakon što je <strong>Crvena zvezda</strong> ispred stadiona Rajko Mitić, popularne Marakane u Beogradu, postavila tenk za koji je rekla kako ga je otkupila na vojnom otpadu, pod zapadnom tribinom <strong>Dinamova</strong> stadiona Maksimir u Zagrebu netko je parkirao traktor.</p><p>Kako neslužbeno doznajemo iz Dinama, taj potez nema veze s klubom.</p><p>Naši novinari bili su na Maksimiru i ustanovili da traktora tamo više nema, ali dobili smo potvrdu da ga je doista bilo i da se ne radi o fotomontaži.</p><p>Zvezda je dan uoči utakmice protiv Young Boysa u uzvratu play-offa Lige prvaka pred stadionom parkirala tenk za kojega tvrdi da je kulturna baština kalibra 100 milimetara s dodatnom strojnicom od 7,62 milimetra.</p><p>"Marakana odsad ima još jednu atrakciju", napisali su iz prvaka Srbije na Facebooku.</p><p>Neki srpski mediji napisali su kako se radi o tenku iz Vukovara, ali iz beogradskog kluba to su u utorak demantirali.</p><p>"To vozilo nije iz Vukovara. Riječ je o rashodovanom tenku kupljenom na vojnom otpadu na jugu Srbije. Vozilo nema motor niti je operativno u bilo kome smislu", kazali su iz Zvezde za <a href="https://gol.dnevnik.hr/clanak/rubrika/nogomet/crvena-zvezda-demantirala-glasine-tabloida-to-nije-tenk-iz-vukovara---572975.html" target="_blank">Gol.hr</a>.</p><p>Kad su prije dvije godine, tijekom utakmice košarkaške Eurolige, navijači Crvene zvezde izvjesili transparent tenka, a ispod njega stavili zastavu s Vukovarom na ćirilici, iz beogradskog kluba poslali su smiješno priopćenje u kojem su rekli kako je tenk zapravo dio kulturne baštine.</p><p>Da, svaka sličnost sa stvarnim tenkovima koji su 90-ih do temelja razorili hrvatski grad bila je - slučajna.</p>